"আচ্ছা আপনাকে যদি ৫০টা একই কনফিগারেশনের কম্পিউটার ওএস এবং অন্যান্য প্রয়োজনীয় সফটওয়্যারসহ ইনস্টল করতে দেওয়া হয় কতক্ষন লাগবে?? মনেমনে হিসাব কষে আপনার উত্তর হচ্ছে, “দুই দিনতো লাগবেই“। আমি যদি বলি ৪থেকে৫ ঘন্টায় এটা করা সম্ভব। কিভাবে????? একটা কম্পিউটারে স্ট্যান্ডার্ড সবকিছু দিয়ে ইনস্টল করে ওই হার্ডডিস্ক থেকে অন্য সবগুলো হার্ডডিস্ক ক্লোন করে। অথবা, আপনার বর্তমান হার্ডডিস্কটি ৪০ গিগাবাইটের। এটি পালটানোর জন্য আপনি ৮০ গিগাবাইটের একটি নতুন হার্ডডিস্ক কিনলেন। আপনি চাইছেন আপনার কম্পিউটারে বর্তমান সেটিংস যা আছে হুবুহু তাই থাকবে শুধু ড্রাইভগুলোর সাইজ বড় হবে। তা ও করা সম্ভব।"